ຊາວຫວຽດນາມໃນທົ່ວສະຫະພັນລັດເຊຍ ປ້ອງກັນ ແລະ ຕ້ານ COVID-19 ຈັດຕັ້ງການສະຫລຸບວຽກງານປີ 2021
ກອງປະຊຸມຄັ້ງນີ້ມີຫົວໜ້າກຸ່ມ ແລະ ສະມາຊິກຂອງ 5 ກຸ່ມສະໜັບສະໜູນ ຮ່ວມກັບສະມາຊິກທັງໝົດຂອງເຄືອຂ່າຍ ເພື່ອທົບທວນ ແລະ ປະເມີນບັນດາກິດຈະກຳໃນປີ 2020, ແບ່ງປັນຂໍ້ມູນ, ຮຽນຮູ້ຈາກປະສົບການ, ຖອດຖອນບົດຮຽນ ແລະ ປຸກລະດົມ, ຍ້ອງຍໍ ແລະມອບລາງວັນ ເພື່ອປະສານສົມທົບຢ່າງຕໍ່ເນື່ອງໃນການຈັດຕັ້ງປະຕິບັດວຽກງານໃນໄລຍະຈະມາເຖິງ.
ເຂົ້າຮ່ວມກອງປະຊຸມຄັ້ງນີ້ມີບັນດາສະມາຊິກເຄືອຂ່າຍຫຼາຍຄົນເຂົ້າຮ່ວມຈາກບັນດາແຂວງ, ນະຄອນເຊັ່ນ Kazan, Voronev, St. Peterburg, Moscow ແລະ Vladivostok.
ໃນກອງປະຊຸມ, ບັນດາສະມາຊິກລ້ວນແຕ່ຕີລາຄາສູງຕໍ່ທິດທາງຢ່າງໃກ້ຊິດ ແລະ ທັນເວລາຂອງສະຖານທູດຫວຽດນາມ ປະຈຳຣັດເຊຍ ໃນການສ້າງຕັ້ງ ແລະ ປະຕິບັດບັນດາການເຄື່ອນໄຫວຂອງເຄືອຂ່າຍໃນປີ 2020, ພ້ອມກັນນັ້ນຍັງໄດ້ຢັ້ງຢືນຈິດໃຈຄວາມສາມັກຄີ, ປະເພນີຮັກແພງຊ່ວຍເຫຼືອກັນຂອງຊຸມຊົນ ເພື່ອເອົາຊະນະໂລກລະບາດ COVID-19.
ໃນກອງປະຊຸມ, ຜູ້ແທນຫຼາຍທ່ານກໍ່ໄດ້ແລກປ່ຽນຂໍ້ມູນ ກ່ຽວກັບສະພາບການລະບາດຂອງພະຍາດ ໃນທ້ອງຖິ່ນຕ່າງໆ, ຍ້ອງຍໍຄວາມພະຍາຍາມຂອງສະມາຄົມ ແລະ ຄະນະຜູ້ແທນຊຸມຊົນໃນການປ້ອງກັນພະຍາດ, ພ້ອມທັງປຶກສາຫາລືກ່ຽວກັບສະພາບການສັກຢາວັກຊີນ Sputnik-V ໃນສະຫະພັນຣັດເຊຍ. ພ້ອມດຽວກັນນີ້, ຄະນະຜູ້ແທນໃຫ້ຄຳໝັ້ນສັນຍາວ່າຈະສືບຕໍ່ສະໜັບສະໜູນເຊິ່ງກັນ ແລະ ກັນ,ແລະ ຮ່ວມມືກັບອຳນາດການປົກຄອງທ້ອງຖິ່ນ ເພື່ອຄວບຄຸມການລະບາດຂອງ COVID-19 ຢ່າງມີປະສິດຕິຜົນ.
ໃນສະຖານະການຂອງການລະບາດ COVID-19 ທີ່ສັບສົນໃນສະຫະພັນລັດເຊຍ, ຜູ້ນຳສະຖານທູດ ໄດ້ປະເມີນວ່າ ເຄືອຂ່າຍຊາວຫວຽດນາມໃນທົ່ວສະຫະພັນລັດເຊຍ ໄດ້ດຳເນີນງານຢ່າງມີປະສິດທິຜົນ ແລະ ພ້ອມດຽວກັນກໍ່ຍ້ອງຍໍສະມາຊິກທີ່ໄດ້ປະກອບສ່ວນຢ່າງໃຫຍ່ຫຼວງ ໃນການດຳເນີນງານຂອງເຄືອຂ່າຍໃນປີ 2020. ບັນດາສະມາຊິກເຄືອຂ່າຍຍັງໄດ້ ແລກ ຖອດຖອນບົດຮຽນເພື່ອປັບປຸງປະສິດທິຜົນຂອງການປະສານງານ ແລະ ການສະໜັບສະໜູນສະມາຊິກຊຸມຊົນໃນການປ້ອງກັນພະຍາດ.
ໃນໂອກາດນີ້, ທ່ານເອກອັກຄະລັດຖະທູດ ໂຫງດຶດແມັ້ງ ໄດ້ຕາງໜ້າສະຖານທູດສະແດງຄວາມຂອບໃຈຢ່າງຈິງໃຈ ຕໍ່ບັນດາໝູ່ຄະນະ ແລະ ບຸກຄົນທີ່ໄດ້ປະກອບສ່ວນຢ່າງຈິງຈັງ, ຮ່ວມມືສະໜັບສະໜູນກິດຈະກຳຂອງເຄືອຂ່າຍ ແລະ ສະເໜີໃຫ້ແກ່ສະມາຊິກສືບຕໍ່ເພີ່ມທະວີການປະສານງານ ໃນການຈັດຕັ້ງປະຕິບັດກິດຈະກຳຕ່າງໆພາຍໃນຂອບເຄືອຂ່າຍໃນເວລາທີ່ຈະມາເຖິງ.
ຄຳຮຸ່ງ